แบงก์โน้ตส์
คนเก่ง
17 ส.ค. 2554

คนเก่ง
โดย..ทีมข่าวการเงิน
คนในแวดวงการเงินรุ่นใหม่ อายุต่ำกว่า 35 ปีละก็ คงจะไม่รู้จัก “อาจารย์เอก” เอกกมล คีรีวัฒน์อดีตผู้ว่าการ ธปท.และอดีตเลขาธิการ กลต.คนแรกซึ่งมีประสบการณ์และชั่วโมงบินด้านการเงินสูงมากคนหนึ่ง
ที่เด็กรุ่นใหม่ไม่รู้จักเพราะอาจารย์เอกกมลต้องว่างงานตั้งแต่อายุยังน้อย โดนมรสุมการเมืองพัดตกเก้าอี้ไป สมัยที่นายบรรหาร ศิลปอาชา เป็นนายกรัฐมนตรี แต่แทนที่จะร่วงอาจารย์กลับรุ่ง เพราะมีเพื่อนพ้องน้องพี่ในแวดวงการเงินและธุรกิจเพียบ




 
หะแรกเพื่อนเสี่ย บุณยสิทธิ์ โชควัฒนา พี่ใหญ่ของกลุ่มสหพัฒน์ ขอร้องให้ช่วยไปเป็นที่ปรึกษาและกรรมการบริษัทในเครือสหพัฒน์ และยังเป็นกรรมการในอีกหลายบริษัท จนรายได้มากกว่าตอนทำงานประจำเสียอีก 
ล่าสุดแบงก์ไทยพาณิชย์ก็ตั้งอาจารย์เอก เป็นกรรมการธนาคาร เสริมทีมให้แข็งปึ้กเข้าไปอีก โดยมีผลตั้งแต่วันที่ 7 เม.ย.นี้ เป็นต้นไป
โชคหนุนส่งที่อาจารย์เอกไม่เล่นการเมือง เลยไม่โดนการเมืองเล่นแบบ วิโรจน์ นวลแข เพื่อนเลิฟ ที่ต้องหมดวาระจากแบงก์กรุงไทยอย่างไม่ค่อยสวย